Fear and Desire
Fear and Desire () je američki crno-bijeli ratni fim snimljen 1953. godine u režiji Stanleya Kubricka, poznat kao njegov cjelovečernji debi, ali i najopskurnije ostvarenje njegove filmografije.

Protagonisti su grupa vojnika fiktivne neimenovane zemlje koja se tokom rata našla iza neprijateljskih linija. Radnja prikazuje njihove napore da se vrate kući, ali kako ih u tome omete djevojka (čiji lik tumači Virginia Leith) koja na njih nabasa.

Scenario za film je napisao Howard Sackler, Kubrickov prijatelj iz srednje škole. Kubrick, koji je prije toga bio režirao dva kratka dokumentarna filma, je prije početka produkcije dao otkaz na mjesto fotografa u njujorškom časopisu Look. Sredstva za film je originalno prikupio od rodbine i prijatelja. Snimanje, koje je obavljeno na lokacijama u Kaliforniji su obilježili tehnički problemi, a kasnije i upeterostročenje budžeta.

Usprkos svega, kada je premijerno prikazan u New Yorku, Fear and Desire je dobio dobre kritike, a uglednog kritičara Jamesa Ageeja je toliko oduševio da je, prema apokrifnim navodima, Kubricka pozvao na piće kako bi mu lično izrazio oduševljenje. Publika, međutim, film nije dobro primila. Kubrick je, kako bi pokrio troškove, bio prisiljen snimiti The Seafarers, promotivni film po narudžbi pomorskog sindikata. Nekoliko mjeseci kasnije je preminuo Joseph Burstyn, glavni distributer filma, a nakon čega se Kubrick posvetio snimanju svog drugog i nešto uspjelijeg filma Killer's Kiss. Sam Fear and Desire je nakon toga postao gotovo potpuno nedostupan, a što se ponekad tumačilo time da je Kubrick, nezadovoljan svojim prvijencem, otkupio sve kopije. Tek 1993. je prikazan na Telluride festivalu, a godine 2014. je izdano DVD-izdanje.

Uloge
 David Allen ... Narrator
 Frank Silvera ... Nar. Mac
 Kenneth Harp ... Por. Corby / General
 Paul Mazursky ... Redov Sidney
 Steve Coit ... Redov Fletcher / Kapetan
 Virginia Leith ... Djevojka

Izvori

Literatura

Vanjske veze
 
 
 
 

Američki filmovi
Ratni filmovi
Akcije (filmovi)
Pustolovni filmovi
Nezavisni filmovi
Authority control 2